A Prairie Home Companion

A Prairie Home Companion er en amerikansk varieté som ble sendt på radio fra 1974 til 2016. Programmet ble sendt direkte og ble kringkastet i en rekke ikke-amerikanske land. Det ble ledet av Garrison Keillor, som også er den som utviklet showet, og produsert av Minnesota Public Radio. I USA ble showet sendt på lørdag ettermiddag.   

Programmet har en lang historie: Det har eksistert i samme format siden 1974, under et navn som var benyttet for et annet program siden 1969.  Navnet kommer egentlig fra The Prairie Home Cemetery (et gravfelt)  i Moorhead i Minnesota.

Historie 
Det tidligste programmet fra 1969 ligner ikke meget på det senere. A Prairie Home Companion var opprinnelig et morgenshow i Minnesota Public Radio. Keillor utviklet det som et varieté i 1974, og første program i det nte formatet ble sendt den 6. juli 1974. Det ble direktesendt fra et auditorium i Saint Paul i Minnesota, og bare 12 publikummere hadde innfunnet seg, for det meste barn. I 1978 flyttet showet til et annet auditorium i byen, som etter 1994 har hatt navnet Fitzgerald Theater. Selv om programmet til tider ambulerer, er Fitzgerald Theater det vanligste studiet.

Showet ble tatt av sendeplanen i 1987, og Keillor giftet seg og bodde utenlands i to år. I 1989 vendte han tilbake til radiovirksomhet i New York City med The American Radio Company of the Air (senere kalt Garrison Keillor's American Radio Company.)   I 1993 flyttet han dette showet til og kalte det A Prairie Home Companion.

Format
Hvert show åpner med Spencer Williams-komposisjonen «Tishomingo Blues», men med tekst skrevet spesielt for A Prairie Home Companion. 

I hvert show inngår en monolog fra Keillor, som utgir seg for å være en rapport fra Keillors fiktive hjemby Lake Wobegon, «the little town that time forgot and the decades cannot improve ...  where all the women are strong, all the men are good-looking, and all the children are above average.» Åpningsordene er nesten alltid «Well, it's been a quiet week in Lake Wobegon, Minnesota, my hometown, out on the edge of the prairie».  News from Lake Wobegon har ellers ikke noen fast form, men kommer ofte inn på the Chatterbox Cafe, the Sidetrack Tap, pastor Inqvist fra Lake Wobegons lutherske kirke, fader Wilmar fra den katolske Our Lady of Perpetual Responsibility, Lake Wobegon Whippets sportsteam, forskjellige medlemmer av vafamiliene Bunsen og Krebsbach, og et assortissement av områdets norsk-amerikanske ungkarsbønder. Keillor fremfører som regel den lange monologen uten å støtte seg til notater.

Showet har også fiktive sponsorer, som «Powdermilk Biscuits,» (slogan: Made from whole wheat raised in the rich bottomlands of the Lake Wobegon river valley by Norwegian bachelor farmers; so you know they're not only good for you, but pure ... mostly. Buy them ready-made in the big blue box with the picture of the biscuit on the cover, or in the brown bag with the dark stains that indicate freshness. Whole wheat that gives shy persons the strength to get up and do what needs to be done.  Heavens they're tasty, and expeditious! Powdermilk Biscuits har en egen reklamesang som synges av Keillor hver uke. 

Blant andre sponsorer kan nevnes 
 Be-Bop-A-Re-Bop Rhubarb Pie and Be-Bop-A-Re-Bop Frozen Rhubarb Pie Filling (One little thing can revive a guy, and that is a piece of rhubarb pie; Serve it up, nice and hot; Maybe things aren't as bad as you thought. Mommas little baby loves rhubarb rhubarb, Mommas little baby loves Be-Bop-A-Re-Bop Rhubarb Pie)
 Ralph's Pretty Good Grocery (If you can't find it at Ralph's, you can probably get along without it, – inspirasjonen til det kryptofrafiste softwareprodyktet Pretty Good Privacy)
 The Sidetrack Tap
 Mournful Oatmeal (Calvinism in a box)
 Raw Bits breakfast cereal
 Jack's Auto Repair og Jack's Warm Car Service
 Midwestern Discount Store
 Guy's Shoes (Guy's steel-toed shoes—so even when you strike out (ping!) you can walk away)
 The Bon Marché Beauty Salon
 Bertha's Kitty Boutique 
 The Catchup (ketchup) Advisory Board
 Monback Moving & Storage 
 Xanax Salad Sprinkles (for those times you need people to relax) 

Fiktive reklameinnslag for disse produktene er gjengangere i programmet.

Ellers er det en rekke komiske innslag, som for eksempel det satiriske Guy Noir, Private Eye, og Dusty og Lefty eventyr i The Lives of the Cowboys. Ellers er det mange innslag av amerikansk folkemusikk fra mange genre, som country music, bluegrass, blues og gospel, men også innslag av klassisk musikk og opera.

Referanser

Eksterne lenker
 A Prairie Home Companion official website
 A Prairie Home Companion: Kort historie
 A Prairie Home Companion streaming audio
 Radio's enduring appeal – BBC interview with Garrison Keillor

Underholdningsprogrammer på radio
Radioprogrammer fra 1970-årene
Radioprogrammer fra 1980-årene
Radioprogrammer fra 1990-årene
Radioprogrammer fra 2000-årene
Radioprogrammer fra 2010-årene
Radioprogrammer fra USA